Van Kersgeskenk tot slegte skuld - Jou Geld | Solidariteit WêreldJou Geld | Solidariteit Wêreld
Tuis › Artikels › Van Kersgeskenk tot slegte skuld
Dit is amper tyd vir Kersfees, maar soos jou mede-Suid-Afrikaners en die res van die wêreld staar die meeste van ons steeds finansiële uitdagings in die gesig.
Dit is vanselfsprekend dat almal 'n blaaskans wil neem en die feesseisoen wil geniet. Dit is erg genoeg dat ons wonder oor die vierde vlaag van Covid-19 en dat strande dalk weer gesluit kan word, sonder om jou nog oor geldsake ook te bekommer.
In hierdie stadium is dit dalk nie die moeite werd om addisionele Kersfeesverwante skuld (duur geskenke, hope kersversierings, ekstra reis- of kosuitgawes waarvoor jy nie behoorlike begroot het nie) aan te gaan nie. Onthou: enigiets wat jy ekstra op krediet koop, hoop op die ou end op en is 'n "geskenk" wat sal aanhou om jou van finansiële vryheid te beroof.
"Statistieke toon dat Suid-Afrikaanse verbruikers sedert die aanvang van die Covid-19-pandemie meer inkopieterapie soek. Vir baie is oorbesteding tydens Kersfees ook 'n algemene verskynsel. Daarom word die Suid-Afrikaanse gemeenskap sterk aangemoedig om nie toe te laat dat slegte skuld jou toekomstige finansiële posisie benadeel nie. Aangesien dit die seisoen van gee is, gee jouself en jou gesin 'n kans op 'n veilige, volhoubare finansiële toekoms. En omdat skuld nog jare by jou kan spook, vermy liewer enige ekstra Kersinkopies gedurende die feesseisoen," beklemtoon Carla Oberholzer, skuldadviseur by DebtSafe.
Wat presies is "slegte" skuld en hoekom moet jy dit eerder hierdie feestyd vermy?
"Slegte" skuld is krediet wat:
gebruik word vir items wat nie blywende of langtermynwaarde het nie;
weinig doen om jou finansiële posisie te verbeter;
jou "rykdom" verminder; of
geneig is om hoër rentekoerse as ander/"goeie" skuld te hê. ("Goeie" skuld is die teenoorgestelde van "slegte" skuld en is krediet wat jy gebruik vir sinvolle beleggings wat kan help om jou welvaart op te bou of wat jou inkomste oor 'n tydperk te kan verhoog. Dink aan 'n studielening, huislening of voertuigfinansiering.)
Voorbeelde van "slegte" skuld:
kredietkaarte (wat tydens kersinkopie-uitstappies gebruik word)
persoonlike lenings (skuldherwinning – wanneer jy 'n lening aangaan om ander/nuwe skuld af te betaal, byvoorbeeld skuld aangegaan vir onbeplande kersgeskenke)
kettingwinkel-/klererekeninge (wat gebruik word tydens "koopterapie"-uitstappies)
Gaan eerder voort met 'n behoorlike, persoonlike skuldbestuurplan hierdie Kersseisoen en hou by jou Kersbegroting. Hoe om dit te doen:
Weet wat jou finansiële situasie is en wat die bedrag van jou totale skuld is. Het jy onlangs deur 'n paar van jou bankstate geloer, jou skuld-tot-inkomste-verhouding bepaal en jou kredietrekord nagegaan? Weet wat aangaan in jou finansies en watter "slegte" skuld om te vermy / so gou as moontlik af te betaal – dit kan die waarskuwingsteken wees wat jy nodig het om vanjaar enige feestelike besteding hok te slaan.
Hou by jou beplande Kersbegroting.
Buiten jou Desembermaand-begroting (inkomste – uitgawes = surplus/tekort) moet jy ook die begrotingsbedrag insluit wat jy beskikbaar het vir enige Kersfeesverwante besteding.
Stel jou inkopie- en voorraadlys op en hou daarby.
Moenie (aanlyn of in die winkels) rondsnuffel nie.
Handgemaakte of tuisgemaakte geskenke het baie groter sentimentele waarde – gebruik wat jy beskikbaar het (of wat jy kan aanbied, vaardigheidsgewys). Idees en kreatiwiteit is eindeloos.
Gaan deur die winskopierakke by die winkels en maak seker dat jy die items wat jy aankoop inderdaad nodig het én dat dit wel teen afslag aangebied word.
Laastens, wanneer dit by suksesvolle skuldbestuur kom (en om bykomende "slegte" skuld te probeer verhoed), is dit belangrik om voortdurend aan jou persoonlike skuldbestuurplan te werk. Doen altyd 'n bekostigbaarheidsbepaling voordat jy enige skuld aangaan, want dit sal jou help om vas te stel of die skuld nie groter nadeel vir jou situasie inhou nie.
Moenie toelaat dat skuld die pretbederwer word wat jou feestyd, of enige toekomstige Kersfees, verwoes nie. 'n Geseënde Kersfees gaan nie oor die hoeveelheid geld wat jy bestee nie; dit gaan oor die mense met wie jy kwaliteittyd spandeer. Moenie skuldfoute van 'n vorige Kersfees herhaal nie.
Herstel jou skuldsituasie deur een van ons bekwame skuldadviseurs te kontak by: info@debtsafe.co.za of SMS jou naam en van na 30898 (gratis SMS).
'n Solidariteit Gilde is 'n gemeenskap wat jou nie net sterk maak in jou beroep nie; dit is ook 'n gemeenskap waar jy tuis voel, saam kan werk en saam kan leer. Dit is 'n gemeenskap wat hom daarop toespits om die beroep te beskerm, vir jongmense loopbaangeleenthede te skep, as waghond toesig te hou oor beroepe en met werkbare oplossings vir uitdagings vorendag te kom. Besoek gerus https://gildes.solidariteit.co.za/ vir meer inligting rakende jou beroepsgilde.